
. Amit most elmondok, régen 
történt,  ezerkilencszáztizen- 
kilencben. Ha titeket, mos- 
tani kisdobosokat látlak, kék 
nyakkendőtökről sokszor azok 
az ibolyák jutnak eszembe, 
amelyek szülőföldem erdőiben 
nyíltak, akkor, amikor a 
munkások és parasztok elő- 
ször vették a kezükbe sorsu- 
kat, és kikiáltották a Magyar 
Tanácsköztársaságot. Én már 
abban az időben sem voltam 
gyerekember. Fiatal voltam 
az igaz, de megjártam a há- 
borút, sokat szenvedtem és 
tanultam. Legjobban azt ta- 
nultam meg, hogy a fegyvert, 
amit az urak azért adtak a 
kezünkbe, hogy a szegény nép 
egymást öldökölje, legjobb az 
urak ellen fordítani, elker- 
getni azokat, akik a vérünket 
szívják. 

1919 márciusának utolsó 
napjaiban, kora hajnalban, 
elindultunk falunkból egy ba- 
rátommal, hogy élelmet vi- 
gyünk a közeli városba, a tég- 
lagyári munkásoknak. A Du- 
nántúl hegyei között bújik 
meg a mi falunk. Magunk is 


szegények — voltunk, hanem 
azért mégis összeszedtünk egy 
kis kukoricát, tököt, répát, 
amink volt. Felraktuk a bará- 
tom. vékonyka szekerére, mert 
annak a szegény kis lónak, a 
barátom lovának, elég volt 
húzni a könnyű szekeret is. 
A. mi falunktól tizennégy kilo- 
méterre van a város, hegye- 
ken, erdőkön keresztül. Mire 
a tetőre értünk, felsütött a 
napocska, megszólaltak a ri- 
gók és cinkék az erdőben. 
Megállítottuk a lovacskát, 
hadd fújja ki magát a kapasz- 
kodó után. Ahogy ott idő- 
zünk, a rügyező cserjék közül 
egyszerre csak gyerekek fu- 
tottak elő, nagy kiáltozással. 

— Bácsi, hadd menjünk 
magukkal! A fiúk kergetnek 
minket, el akarják venni tő- 
lünk a virágot! 

Akármilyen kapkodva be- 
széltek, mégis hamar meg- 
értettük őket. A bokrok közül 
már elő is bukkantak az ül- 
dözők, kis, rongyos csibészek. 
Ugyan, a lányok sem voltak 
valami előkelő öltözékben. 
Szedett-vedett volt akkoriban 


minden szegény ember gye- 
reke, új ruhát, cipőt ezek éle- 
tükben sem kaptak. Az üldö- 
zött leányok, de az üldöző 
fiúk is mind botot vittek a 
vállukon, eleven, hajlós som- 
favesszőt, arra szépen rá volt 
kötözve egy sor kék ibolya- 
csokor, meg fehérsárgagyönge 
kankalin. Ez volt a kincs, 
amit a fiúk el akartak venni 
a lányoktól. De miért? Hiszen 
a fiúknak is volt! 

— Hé — kiáltottam oda a 
kis martalócoknak — gyertek 
csak közelebb! 

De azok nem mozdultak, 
csak sötéten nézegettek fe- 
lénk. 

— Ne is tessék törődni ve- 
lük — mondta a lányok közül 
az egyik, a legélénkebb-szemű. 
— Rossz, komisz kölykek! 
Még ezt a kis virágot is irigy- 
lik tőlünk! 

Barátom elindította a lo- 
vát. A kislányokkal együtt 
békésen lépegettünk a szekér 
mellett. A fiúk egy ideig néz- 
tek utánunk, aztán ők is el- 
indultak. Útközben a leányok 
elmesélték, hogy ők is, meg 
a fiúk is, eladni viszik a vá- 
rosba a virágot. 

Nagy a szegénység, sok az 
árva is köztük, így keresnek 
néhány fillért. És hát a fiúk 
azért acsarkodnak rájuk, mert 
ha sok a virágárus gyerek oda- 
lent a városban, akkor keve- 
sebb krajcár jut egynek-egy- 
nek. Vagyis ezekből a szegény 
gyerekekből valóságos üzlet- 
embert csinált a háború, meg 
még a nyomorúság. Ne gon- 
doljátok, hogy haragudtunk 
rájuk azért; nem ők a hibá- 
sak, hanem a kemény és ke- 
gyetlen élet. Az urak, akik 
olyan feneketlen nagy nyo- 
morúságba taszították az or- 


szágot, hogy a szegény ember 
gyerekének, ha élni akart, úgy 
kellett verekednie a betevő 
falatjáért, mint az erdei far- 
kas kölykének. 

No, de most más világ jött; 
jobb élet következik. Hát 
ezek a gyerekek nem tudják? 
Elmaradtam a szekerünktől, 
visszamentem, hogy majd én 
beszélek a fiúkkal. Kemény 
tekintetű kis fickó volt a ve- 
zető köztük. Megálltak, ahogy 
megláttak, de nem futottak 
el. 

— Idehallgassatok ! — 
mondtam nekik, ahogy meg- 
álltunk szemközt egymással. 
— Tinem tudjátok, hogy for- 
radalom van? Egyik szegény 
embernek segítenie kell a má- 
sikon. Ez az új törvény. 

Hallgattak, nem mondtak 
se igent, se nemet. 

— Mi azon a szekéren — 
mutattam nekik — élelmet 
viszünk a téglagyáriaknak. 
Nem pénzért, csak barátság- 
ból, hogy segítsük őket. Pe- 
dig mi is szegények vagyunk. 

— Az én bátyám is ott dol- 
gozik a téglagyárban — szó- 
lalt meg egy tízéves-forma. — 
Az enyém meg a bőrgyárban 
— tette hozzá a másik. 

— Mi most az új életért 
harcolunk. Úgy való, hogy 
ti is segítsetek minket. Mint 
a katonákat a kisdobosok. 

— Kik azok a kisdobosok? 
— kérdezte egy kicsi közülük. 

— Gyerekek, akik együtt 
mennek a katonákkal, akik az 
igazságért harcolnak. 

Most végre megszólalt a ve- 
zérük is. : 

— Aztán igazán ingyen ad- 
ják oda az élelmet a tégla- 
gyáriaknak? 

— Gyertek velünk és néz- 
zétek meg a tulajdon szeme- 
tekkel — feleltem, és elindul- 
tam a szekerünk után. Jöttek 
utánam, mert tudni akarták, 
igazat mondtam-e vagy nem? 


szekeret és 


Utolértük a 
most már együtt mentünk 
tovább. A virágos botokat a 
lányok is, a fiúk is, feltették 
a szekérre. Annak nincs súlya 
semmi, a lovacska azért el- 


húzza a szekeret. Mi meg 
beszélgettünk ott a szekér 
körül a háborúról, a békéről, 
meg a forradalomról. Eszre 
se vettük, kiértünk az erdő- 
ből. A szőlők között ereszked- 
tünk lefelé, már odalátszott a 
téglagyár, mert hiszen az a 
város szélén van. 

Megálltunk a kapu előtt, 
a vörösőrség tisztelgett. Mert 
ismerősök, barátok álltak az 
őrségen. Örültek az élelem- 
nek. Hamarosan jött kifelé 
a gyárból a bizalmi, régi kato- 
napajtásom. AÁtvették amit 
hoztunk, behordták a zsáko- 
kat, fizetségül nagyot paro- 
láztunk. A gyerekek meg mind 
ott álltak körülöttünk, figyel- 
ték, hogy mi történik? Az- 
után, míg a zsákokra vártunk, 
hogy azokat majd üresen 
visszahozzák, megszólalt az 
egyik kislány, az az eleven- 
szemű: 

— Bácsi — mondta a bizal- 
minak —, virág nem kell ma- 
guknak? Mert odaadjuk jó 


szívvel! 


— Nocsak — mondta a 
barátom. — Hát azért szed- 
tétek? Jól van! — Délután 


úgyis szakszervezeti választás 
lesz nálunk. Hozzátok be, 
díszítsétek fel vele az asztalt. 

— Mi pedig átvisszük a 
miénket a bőrgyárba — szó- 
lalt meg az az élestekintetű 
fiú, a fiúk vezére. 

— Az én apám. ott dolgo- 
zott, amíg el nem esett a há- 
borúban. Azoknak is hadd 
legyen virágjuk. 

Köszöntek és elvonultak. 
Mi meg csak néztünk utánuk. 
En legszívesebben a levegőbe 
dobtam volna a sapkámat 
örömömben. Nem mentem én 
utánuk, hogy megnézzem, 
csakugyan a bőrgyárba vit- 
ték-e a virágot. Tudtam biz- 
tosan, hogy odaviszik. Mert " 
akinek egyszer megszólal a 
szíve, az nem hallgat el töb- 
bet. Ha a munkásgyerek egy- 
szer megérzi, hogy hova tar- 
tozik, az nem felejti el soha 
többé. Aki gyermekkorában 
beválik kisdobosnak, abból 
mire felnő, az igazság és a 
szabadság bátor katonája lesz. 


A KISDOBOS olvasóinak elmondta: 

Ogy negyvennyolcas kisdobos 


A nagy, lomha vaskályhá- 
ban vidáman ropogott a tűz. 
Nagyapó, akit az unokája 
Papónak nevezett, csöndesen 
szunyókált mellette egy szék- 
ben. 

Nem így az unoka, a har- 
madik osztályos Jóska. Lova- 
kat, motorokat, ágyúkat vo- 
nultatott föl, hogy megostro- 
molja a tüzes , vasszörnyet", 
a drága, kedves, meleget szét- 
hintő kályhát. Már éppen a 
közelébe ért a zajos sereg, 
amikor Papó felriadt. 

— Ejnye-bejnye —, mor- 
dult fel kissé morózusan. — 
Már megint miben töröd a 
fejed? 

— Ostromban! —  hang- 
zott a kemény felelet. 

— Tégy le erről, hiszen ez 
veszélyes! — évődött Papó. 

— Csak akkor hagyom ab- 
ba, ha mesélsz nekem — kö- 
vetelődzött a legényke. 

— Nojó... Elmondom hát 
tenéked a hőförgeteg lovasát, 
ha csendben figyelsz, s ha ka- 
tonáidat a hátországba, egy- 
szóval a , tologóba" vonulta- 
tod. 

Jóska erre nagysebesen ösz- 
szeterelte vészes játékhadse- 
regét, hogy valamennyit az 
ágy alá betolható heverőre, 
a tologóba helyezze. 

— En a nagyapámtól hal- 


lottam, ő pedig az édesapjá- 
tól — kezdte halk hangon 
Papó. — Bizony régen történt 
ez, van már talán 120 eszten- 
deje is. Szép hazánk földjét 
osztrák császári csapatok ta- 
posták, s újra el akarták 
venni a nehezen megkaparin- 
tott szabadságot. Ezt a vidé- 
ket, egyszóval a Bükköt is 
megszállva tartották. Ám a 
hegyi nép nem nyugodott 
ebbe bele. 1848 telén a favá- 
gók, szénégetők, pásztorok, 
parasztok felhúzódtak a he- 
gyek közé, elsősorban a beha- 
vazott Bükk-fennsíkra. Cso- 
portokba verődtek, s hamaro- 
san kemény, elszánt csapatot 
alkottak. Nem volt nekik kez- 
detben semmi fegyverük, csu- 
pán dorong, balta, avagy ép- 
pen valami szántóvető kézi- 
szerszám. Annál nagyobb volt 
azonban a lelkesedésük, az 
akaratuk. 

Különösen kitűnt közülük 
egy Kormos Lajcsi nevezetű 
fiú, aki még alig múlt tizen- 
két esztendős, de máris a nép- 
felkelők, vagy ahogy akkor 
nevezték őket, a vörössipkás 
gerillák közé állott. 

Eleinte nem vették komo- 
lyan a felnőttek. Csak olyan 
tücski-hajtsdki legénykének 
tartották. De amikor egyik 
ügyes dolgot a másik után 


hajtotta végre, bizony meg- 
nőtt a becsülete. Sok bátor 
cselekedete közül én csak 
egyet említek most. Nagy, 
kemény, zordon tél szakadt 
akkor a Bükk vidékére. Aki 
csak tehette a meleg sutba 
húzódott, ha éppen volt tüze- 
lője. Ám a szegény gerillák 
csak a fából összetákolt kuny- 
hókban kucorogtak. 

A környék osztrák parancs- 
noka, egy pókhasú, kövér 
báró, bizonyos Katz-Matz 
vagy miféle nevű generális, 
egy kegyetlen téli napon el- 
rendelte, hogy a fennsíkon 
tanyázó magyar népfelkelőket 
támadják meg. Többszáz oszt- 
rák lovast indítottak a geril- 
lák bekerítésére. Ők bezzeg 
nem fáztak prémes kabát- 
jaikban. De Kormos Lajcsi, 
aki egyébként a csapat kis- 
dobosa is volt, nem félt sem 
az osztrákoktól, sem a hideg- 
től. Amikor Boros Lidustól, 
a szilvási kastélyban szolgáló 
kiskomornától titkon meg- 
tudta a vészes hírt, nem habo- 
zott egy pillanatig sem. Ki- 
csiny, mokány lovára ült, 
hogy segítséget kérjen. 

Kormos Lajcsi kisdobos 
ezért egy vad téli éjszakán, 
teljesen egyedül, kicsiny, de 
erős lova hátán Diósgyőr felé 
vette útját. Tudta, hogyha 


eljut oda, akkor a vashámo- 
rok szorgos-dolgos munkásai 
a szorongatott vörössipkások 
segítségére sietnek. 

Lajcsi jól ismerte az erdei 
ösvényeket, utakat, hiszen 
édesapjával gyakorta meg- 
járta őket. Nem is volt semmi 
baj, míg a fennsíki Feketesár 
környékére nem ért. Itt bi- 
zony kegyetlenül tomboló hó- 
vihar állta az útját. Ám bár- 
mily kicsiny legényke is volt, 
nem torpant meg! Bőrkucs- 
máját mélyen a fülére húzta, 
majd a Mordi nevű lovacska 
hátára hasalt, s úgy vágott 
neki a havas förgetegnek. Sü- 
vített, tombolt a téli szél. 
A fennsíki cserjék-bokrok ke- 
servesen hajlongtak az orkán 
vad cibálásában. A kisfiú ar- 
cára, orrára szinte ráfagyott 
a jég. 

De ő csak ment! 

Ne is mondjam, hogy útról 
szó sem lehetett. Csak torony- 
iránt — illetve mit is beszé- 
lek — csak szikla iránt, még- 
pedig a magos Fehérkő irá- 
nyába botorkált a ló és el- 
szánt lovasa. Bizony késő 
hajnal lett, mire elhagyta 
Fehérkőt, a zordon, fenséges 
sziklatömböt, hogy a Bánya- 
bükk-völgyében folytassa út- 
ját. Nagy-nagy szerencséjére 
megállt a szél, elcsendesedett 
a hóvihar, csupán az ezüst- 
színű pihék hulltak alá a 
földre, vakítófehér palásttá 
omolva. 

Jó reggelre járt már az idő, 
amikor a hegyi gerillák do- 
bosa a diósgyőri nemzetőr- 
kapitány szállására bekopo- 
gott. Elmondta néki, hogy 
miért jött, s azután abban a 
minutumban ájultan össze- 
esett. 

A kapitány és felesége nya- 
lábolták fel a fáradt kis hőst, 
a hóförgeteg lovasát, és azon 
nyomban a meleg dunyha alá 


dugták. 


Ám a diósgyőri nemzetőr- 


. kapitány nem foglalkozhatott 


véle sokáig, felesége ápolására 
bízta Lajcsit, majd amilyen 
gyorsan csak tudta, riasztotta 
embereit, a hámorok munká- 
sait. 

Össze is gyűltek azok ha- 
marosan szép számmal, sőt 
még a miskolci Vay kapitány 
nemzetőreinek is üzentek. Így 
történt aztán, hogy a diós- 
győri és a miskolci nemzet- 
őrök hamarosan a hegyi geril- 
lák segítségére siettek. 

Éppen idejében. érkeztek. 
A bálványbérci tábort már 
ugyancsak erősen ostromolta 
az osztrák. Már-már azt is 
hitték, hogy győznek a gőgös 
császáriak, amikor egyszerre 
csak a hátuk mögött meg- 
csillantak a Borsod megyei 
nemzetőrök fegyverei. Ne is 
mondjam, hogy micsoda nagy 
rémület támadt az osztrá- 
kok között. Mindent eldobál- 
va, hanyatt-homlok futottak 
vissza a szilvási völgybe, a 
szállásukra. 

Így menekültek meg a fenn- 
síki vörössipkás gerillák ! 

És mindezt Kormos Laj- 
csinak, a bátor kis lovasnak, 
a csapat dobosának köszön- 
hették. Ki is tüntették két- 
szer is a legénykét. Azt me- 
sélték az öregek, hogy egyszer 
maga Kossuth Lajos apánk 
tűzte a mellére a háromszínű 
kokárdás medalliont. Bizony, 
ilyen derék fiú volt ez a 
Kormos Lajcsi — fejezte be 
elbeszélését Papó. 

De szép mese volt! — 
kiáltott fel a szöszke Jóska. 

— Alighanem igaz mese 
volt ez, kisunokám — mond- 
dotta nagyapó, majd kedves 
kék szemével kitekintett a 
havas világba. 


Írta: BALOGH BÉNI 
Rajzolta: WAGNER JÁNOS 


Nőnapi késizöntő 


Nincs az erdőnek annyi dús fája, 
nyári mezőnek annyi virága, 
nem zöldell annyi fűszál a réten, 
nem csillan annyi csillag az égen, 
ahány jó szóval köszöntjük őket, 
a békeharcos, dolgozó nőket! 


Nincs annyi cseppje futó pataknak, 
amennyi könnyet felszárítottak, 
munkában erősek, harcban is bátrak, 
autót vezetnek, gépet és gyárat, 

védik és óvják a gyermekeket, 

hogy nagyra és szépre nőjenek! 


Szednék virágot édesanyámnak, 
tanító nénimnek, jó nagymamámnak, 
nénémnek is, meg kicsi húgomnak, 
minden kisdobos lány-pajtásomnak, 
tavasszal hol szednék ennyi virágot? 
"Szívemből szedtem sok jókívánságot! 


SZINETÁR GYÖRGY 


Éjjel, míg aludtam, 
elszökött a hó. 
Vele ment, vele ment 
a vén Télapó. 
Pityergett az eresz, 
sírtak a tetők, 
fényes, kerek tócsa 
állt a ház előtt. 
A sok sírást-rívást 
megunta a Nap. 
Nosza, le is küldött 
száz napsugarat. 
Száz kis napsugarat, 
vígat, nevetőst. 
S abbahagyták már a 
sírást a tetők. 
Tócsák könnye szárad, 
kandikál a fű. 
Oda a búbánat. 

, de nagyszerű! 


OSVÁT ERZSÉBET 


MARÉK VERONIKA 
tréfája 


Ki győzi virággal a nőnapot ? 


A CSODÁLATOS 
TELEVÍZIÓ, 
AMI BARÁTOKAT 
SZERZETT 


Ilyen is csak a jubileumi évben tör- 
ténhet! 

Baranya megyében van egy kis 
falu, Ág a neve. Varga Erika, az Őzike 
őrs helyettes vezetője számolt be 
levélben arról a különleges és csodá- 
latos dologról, ami náluk történt. 

Még tavaly novemberben kaptak 
egy televíziót; hogy ebben nincs 
semmi rendkívüli? Hogy most már 
alig van olyan kis iskola is, amelyik ne 
kapott volna? Igaz! Az sem olyan 
különös, hogy ők ezt a tévét a buda- 
pesti Bádogos Szerelő és Szigetelő 
Szövetkezet dolgozóitól kapták. Kap- 
hatták volna talán mástól is! Hanem 
az a televízió, amit a szövetkezet em- 
berei elhoztak és fölszereltek, igen 
nagy szerencsét hozott az ági iskolá- 
soknak. Nem csak televíziójuk van 
már, hanem igazi jó barátaik, még- 
hozzá éppen azok, akiktől a televí- 
ziót kapták. 

Karácsonyra, Mikulásra ajándékot 
küldtek nekik. De még ennél is szebb, 
hogy ők voltak avató szüleik a kis- 
dobosoknak és úttörőknek is. Nyak- 
kendőket és őrsi zászlókat ajándé- 
koztak, valamint sok szép könyvet. 

Köszönöm ezt a jó hírt és szép le- 
velet. Egyáltalán nem csodálkoznék, 
ha más csapatnak is lenne ilyen csodá- 
latos televíziója az országban, amelyik 
barátokat szerzett. 


KECELI 
KISDOBOS KÖNYVTÁR 


Kedves Űr Kata! 


Megírom, hogy mire szoktuk köl- 
teni, ha van pénzünk. Tavaly kap- 
tunk a Nőtanácstól 200 forintot, ki- 
rándulásra. Mi ehhez még gyűjtöt- 
tünk ugyanennyit, és elküldtük az 
árvízkárosultaknak. Azért a kirándu- 
lás is megvolt! 

Egyszer kaptunk a Tanító című új- 
ság szerkesztőségétől nyolcvan forint 
ára könyvet. Ettől kedvet kaptunk 
és elkezdtük gyűjteni a könyveket. 
Tavaly május elsején találkozót ren- 
deztek az öregdiákok, akik húsz évvel 
ezelőtt végezték el nálunk az általá- 
nos iskolát. Amikor látták, hogy már 
vannak könyveink, meg hogy szeret- 
jük azokat, tőlük is kaptunk, nem is 
keveset: 170 forintot érő kiskönyv- 
tárat ajándékoztak nekünk. 

Kákonyi Magdolna negyedikes, 
őrsvezető h. 
Kinizsi Pál kisdobos csapat, 
Dömötöri Ált. Iskola, Kecel 


Kedves Keceliek! 


Minthogy nálunk az a szokás, aki- 
nek levele vagy rajza megjelenik a 
kisdobosban, könyvet kap — már 
megint gyarapodott a híres Keceli 
Kisdobos Könyvtár. Én is küldök 
egyet! 


FEJRE NE ÁLLJATOK! 


Kedves Űr Kata! 


Ki mit tud?-ot rendeztünk. Jól si- 
került, csak az volt a baj, hogy amikor 
már a táncra került a sor, a fiúk el- 


aludtak, vagyis nem merték felkérni 
a lányokat. A tanító néninek kellett 
könyörögni, sőt ő maga is táncolt 
Sajti Zolival. Nagyon kérlek, kedves 
Űr Kata, írd le ezt a kis esetet. Ha 
beírnád az újságba, a negyedikesek 
fejre állnának örömükben! 
Előre is köszönöm fáradságodat. 
Szeretettel: 
Csizmazia Mária, 
Tihany 


Kérlek, azonnal válaszoljatok, sike- 
rült-e csakugyan fejre állnotok, és 
hogy ebben a mutatványban ki volt 
ügyesebb: a lányok vagy a fiúk? 


BE-LE-VI ÉS BE-TE-VI 


Amikor én megbetegedtem — tü- 
dőgyulladásom volt — osztálytársaim 
nekem is leveleket írtak, de sokan 
telefonáltak is. Telefonon mondták el, 
mit tanultak, így nem maradtam el 
tőlük. Szerencsére a telefonon nem 
terjed a betegség, még annyira sem, 
mint levélben. 

Búcsúzom tisztelettei 
Csidei Csilla kisdobos, 
Győr. 


GAÁL ÉVA rajza 

Szín: a színpad egyik oldalán ütött-kopott viskó 
látható, elöl nyitható ajtóval. A másik oldalon áll 
a királyi palota, egy nyitható ajtóval és ablakkal. 


Szereplők: Csizmás kandúr, Hajnalka, Jancsi, Első 
őr, Második őr, Király, Juhász, Bárányok, Királyi 
udvartartás. Í 


CSIZMÁS KANDÚR: (Ő a játék mozgatója, 
mindenhol jelen van, mindent ő rendez, igazít. 
Vidám tánclépéssel járja a színpadot.) Csizmás 
kandúr a nevem, a jó mókát kedvelem. Megtréfá- 
lom a napot, hej királyom, hoppla-hopp! (Bókol 
a királyi palota előtt. Lassan kinyílik az ablak és 
kihajol Hajnalka királykisasszony.) 

HAJNALKA: Jó a tréfa, ha jóra vezet! (Vissza- 
húzódik az ablak mögé, mert nyílik a viskó ajtaja 
és kilép Jancsi.) 

JANCSI: (Baltával a kezében jön ki, nekifog a 
favágásnak, miközben egy szomorú népdalt énekel.) 

CSIZMÁS KANDÚR: (Odaugrik) Mért ilyen szo- 
morú a nótád, jó gazdám? 

JANCSI: Milyen legyen, kandúrom? Éjt nappallá 
téve dolgozom, mégsem jutok semmire.(Újbólnyílik 
az ablak. Hajnalka néz kifelé. Önfeledten bámulják 
egymást.) 

CSIZMÁS KANDÚR: (A színpad szélére siet, a 
közönség felé.) Ne legyen Csizmás kandúr a nevem, 
ha ezek ketten nem szeretik egymást! Segítenem 
kell rajtuk! 

JANCSI: (Mélyen meghajol.) Jó reggelt szépséges 
királylány! 

HAJNALKA: Jó reggelt neked is Favágó Jancsi! 
Mért énekeltél az imént oly szomorúan? Még a 
könnyem is kicsordult. 

JANCSI: Megígérem, hogy legközelebb vidámab- 
ban énekelek! (Hajnalka búcsút int és becsukja az 
ablakot. Jancsi is bemegy a házba, magával visz 
egy ölre való aprófát is. A Csizmás kandúr felvesz 
egy aranypénzt.) 


tj 


CSIZMÁS KANDÚR: Aranypénzre leltem, ebből 
lesz majd menten a jó móka, vidámság, figyeljen, 
ki arra vágy! (Bekopog a királyi palota kapuján.) 

KÉT ŐR: (Egyszerre lépnek onnan ki, és egy- 
szerre kérdik) Ki kopog? 

CSIZMÁS KANDÚR: Csak én volnék a Csizmás 
kandúr, a híres, nevezetes Fakalyibási Baltási 
János herceg szolgája. Egy arany mérleget kérnék 
kölcsön egy órára! 

ELSŐ ŐR: Aztán minek? 

CSIZMÁS KANDÚR: (Mély meghajlással) Jó 
uram. szeretné megmérni aranyait és elromlott az 
aranymérlege ! c 

KÉT ŐR: (Egymásra néznek, egyszerre kérdik) 
Az aranyait? 

CSIZMÁS KANDÚR: Úgy van, induljatok! Kér- 
jétek el a király őfelségétől! (A két őr megfordul, 
bemegy. Majd kisvártatva jönnek a mérleggel és 
átnyújtják a kandúrnak.) Helyes! (Elmegy a mér- 
leggel és elbújik. A két őr egymásra néz, majd 
vigyázzban állva tisztelegnek a királynak.) 

KIRÁLY: No, őrök, hol az a mérlegkölcsönző? 

ŐRÖK : (Egyszerre) Elvitte a mérleget! 

CSIZMÁS KANDÚR: (Váratlanul előjön kezé- 
ben a mérleggel, meghajlik a király előtt.) Felséges 
királyom, már vissza is hoztam, köszönjük! Csupán 
egy napra való aranyat mértünk ki! 

KIRÁLY: (Átveszi a mérleget, és meglepetten 
kiveszi a kandúr aranypénzét.) Nicsak! Egy arany- 
pénzt benne felejtettek ! 

CSIZMÁS KANDÚR: (Legyint) Nem tesz semmit 
királyom! Egy arany ide, vagy oda! 

KIRÁLY: (Bólint) Helyes! Ide vagy oda! (Zseb- 
reteszi az aranyat, elgondolkozik.) Aztán mondjad 
csak, fiatal-e a gazdád? 

CSIZMÁS KANDÚR: Fiatal is, gazdag is, és 
éppen feleség-nézőben van! 

KIRÁLY: Hát... mondd meg az uradnak, hogy 
szívesen látjuk királyi palotánkban, és ha valóban 
ilyen gazdag, fiatal és nőtlen, még esetleg akad is 


itt feleség számára, he, he, he! (Nevetve bemegy 
a házba, közben az aranyban gyönyörködik. Őrök 
utána mennek, becsukják a kaput.) 

CSIZMÁS KANDÚR: (A közönséghez) Hát ez 
eddig jól ment! Most légy okos, Csizmás kandúr! 
(Föl és alá járkál, aztán hirtelen majdnem táncolni 
kezd, odaugrik akirályi kastély kapujához és kopog.) 

ŐRÖK : (Kijönnek egyszerre szólnak) Mit kívánsz 
Fakalyibási Baltási Jáncs herceg szolgája? 

CSIZMÁS KANDÚR: (Határozottan) Tiszta 
köntöst, tiszta inget, patyolatot hozzatok! Jó 
gazdám, (meghajol) Fakalyibási Baltási János her- 
ceg hitvány utaitokon rosszul járt, hintaja a mo- 
csárban, ő maga meg ázik-fázik, kísérete mind oda! 
Mit szól majd mindehhez a király?! 

ŐRÖK : Jaj, meg ne tudja! Máris hozunk tiszta 
köntöst, tiszta inget, patyolatot! 

CSIZMÁS KANDÚR: Helyes! (a két őr elmegy, 
majd hozzák a fejedelmi, hímzett ruhákat. A kan- 
dúr átveszi, őrök el. Utána a kandúr a viskóhoz 
siet, kopog) Jó gazdám, figyelj egy szóra! 

JANCSI: (Kijön) Mi az kandúrom? 

CSIZMÁS KANDÚR: Öltözz át nagy sebesen, a 
többit meg bízd rám! Ne legyen a nevem Csizmás 
kandúr, ha még ma el nem jegyzed a szépséges 
Hajnalka királykisasszonyt, akiért annyit sóhaj- 
toztál már! (Betuszkolja a házba. Közben énekszó 
hallatszik, jön a Juhász és a bárányok. A bárányok 
feje fehér papírból van, a nyakukon színes szalag 
és néhány csengő. Bégetnek.) Hallod-e kedves 
juhász! Kié ez a szépséges szép nyáj? 

JUHÁSZ: (Bosszúsan) Azé a gazember, ember- 
nyúzó, pénzt kuporgató Sziklás gazdáé! Olyan 
rossz ember, hogy nincs énnekem nagyobb vágyam, 
csak gazdát cseréljek! 

CSIZMÁS KANDÚR: Cserélhetsz és jó gazdát 
találsz, csak tedd azt, amit mondok: ha kijő a király 
és kérdi, kié ez anyáj, monddneki, hogy Fakalyibási 
Baltási János hercegé! 

JUHÁSZ: (vállát vonogatja) Hát ennyit éppen 

mondhatok! (Leül, a bárányok köréje telepednek. 
Furulyázni kezd.) 

JANCSI: (Királyi ruhában lép ki a házból.) Hej, 
jó kandúrom (Csizmás kandúr melléje lép, közben 
kinyílik a királyi kastély kapuja, jönnek az őrök, 
és a király, utána az udvartartása.) 

. CSIZMÁS KANDÚR: A gazdám, jó királyom! 
(Jancsi mélyen meghajol.) 

KIRÁLY: (Jól megnézi Jancsit) Hm, hm, derék 
legénynek látszik! Aztán mondd csak fiam, Fa- 
kalyibási Baltási herceg. . . 

JANCSI: János a becsületes nevem! 

KIRÁLY: (Kegyesen) Tudom, tudom. Szóval, 
vagyonod van-e az aranyokon kívül? 

JANCSI: (Ámulva) Az aranyokon kívül? 

CSIZMÁS KANDÚR: (A közönség felé) Ez az én 
becsületes gazdám még elront mindent! (Jancsi 
mellé ugrik, a király felé) De van ám! 

KIRÁLY: Aztán mi? 

CSIZMÁS KANDÚR: Juhász barátunk, kinek a 
nyáját őrzöd? 

JUHÁSZ: (Feláll, meghajol és mintha leckét 
mondana) Fakalyibási Baltási hercegét, jó uram 
királyom ! 

KIRÁLY: (Tapsol) Gyere elő lányom, Hajnalka! 

HAJNALKA: (Kijön a kastélyból, meghajol, a 
szeme Jancsin) Parancsolj király apám! 

KIRÁLY: Azt parancsolom, hogy méga mai napon 
feleségül menj ehhez a legényhez! (Jánosra mutat). 

HAJNALKA: (Meghajol) Szívesen királyapáia.! 
(János mellé lép, megfogják egymás kezét, a király- 
hoz) Kegyelmed akarja, kegyelmed parancsolja 
királyapám! 

CSIZMÁS KANDÚR: (A közönséghez) Ravasz 
ám ez a lány! De nem árulta el magát! Legyenek 
hát boldogok, ásó kapa meg a nagyharang válassza 
el csak őket! (A juhász furulyázni kezd, a bárányok 
táncolnak, az őrök is táncraperdülnek, a házból 
kitáncol a királyi udvartartás, középen meg ott 
forog Jancsi és Hajnalka királykiassszony.) 


A meghívó világoskék borítóján 
pirosszínű jelvény, s rajta a felirat: 
, VI. Téli Úttörő Olimpia, Oroszlány." 
Kicsit elkeseredetten nézegettem; 


hiszen, ha én erről írni akarok, leg- 


korábban márciusban olvashatnak 
róla a kisdobosok! Még a vonatban is 
ezen járt az eszem, amikor váratlanul 
megszólított valaki: 

— Szabad ez a hely? 

A fején turbán volt, s bőredőzetű 
ruhát viselt az ismeretlen férfi ,,Bizo- 
nyára egy külföldi küldöttség tagja" 
— gondoltam. Erre, mintha csak 
gondolatomban olvasott volna, azt 
mondta: 


— Szessza vagyok, Daher fia. 

— Örvendek, én pedig a Kisdobos 
munkatársa — mutatkoztam be én is 
illendően. 

— Ismered a történetem? — s vá- 
laszt sem várva mesélni kezdett. — 
Tudod, én voltam az, aki először ké- 
szített egy olyan táblát, melyen 64 
fekete és fehér mező van, s melyen 
figurákkal lehet játszani. A figurák 
közt van bástya, fejedelem és futár, 
de mindennél erősebb a gyalogosok 
hada. 

— Vagyis te találtad fel a sakkot! 
— bólintottam. — Kedves Szessza, 
Daher fia! Ha már ilyen szépen össze- 
találkoztunk, engedd meg kérlek, 
hogy meghívjalak Oroszlányba, aholis 
a téli olimpián asztaliteniszen, birkó- 
záson kívül sakkban mérik össze ere- 
jüket a pajtások! És asakkozók között 
kisdobosok is indulnak! 

— Szívesen — mondta útitársam, 
—, de kérlek, mesélj előbb Orosz- 
lányról! 

Mesélni kezdtem, s nemcsak kép- 
zelt útitársam kedvéért jegyzem most 
fel ezt a néhány mondatot, hanem 
nektek, kedves olvasóim! Tehát: a 
Vértes hegységet a Dunántúl közepe- 
táján találjátok. Ott, a hegy lábánál 


fekszik Oroszlány. Némely tudósok 
szerint nevét egykori váráról, s an- 
nak oroszlánosra kifaragott kapujától 
kapta. Mások szerint a várúr lányára 
haragudott, bezáratta, s mikor tetté- 
nek okáról érdeklődtek, annyit mon- 
dott csak: , Ó, rossz lány!" Ami vi- 
szont a mondákon kívül valóság, az a 
helyi szénbánya és az erőmű. Jelenleg 
nyolc oroszlányi aknából évente há- 
rom millió tonna szenet termelnek 
a bányászok. Egy különleges bányá- 
juk is van, ahol napfénynél, szabad ég 
alatt, úgynevezett külszíni fejtésen 
bányásszák a fekete gyémántot, vagy- 
is a szenet. A város nevezetessége 
még, hogy öt úttörőcsapat működik, 
s közülük egyik elnyerte már a Kom- 
munista Ifjúsági Szövetség Vörös Se- 
lyemzászlaját, mely a legnagyobb ki- 
tüntetés egy csapat számára! 
Közben befutott vonatunk az állo- 
másra. Zászlók lengtek mindenütt, 
s a Téli Olimpia jelvényét láttam 
mindenfelé . . . Végig a főúton ugyan- 
csak az Olimpia zászlói. Képzeljétek 
csak, hosszú névsorban olvastam a 
fővédnökök és védnökök nevét! 
Csupa felnőtt, tekintélyes ember, 
mint például a Megyei Pártbizottság 
első titkára, Havasi Ferenc elvtárs, 


A játékpolcon történt valami 


vagy Matura Mihály, a Magyar Bir- 
kózó Szövetség elnöke, és Szabó 
Ferenc, aki a Magyar Úttörők Szövet- 
ségének főtitkára. Ezekután szinte 
természetesnek tűnik, hogy a Városi 
Tanácsnál az olimpia idején alig van 
félfogadás. A legfontosabb most, hogy 
a gyerekek sakkozhassanak a tanács- 
háza termeiben! 

A sakkóra ketyegett, és minden 
sakkozó pár nevét kis tábla hirdette. 
Nem mondom, érdekeltek az úttö- 
rők is, de méginkább a kisdobosok. 
Összesen 152 sakkozó indult, s kö- 
zülük 54 volt kisdobos! 

Most pedig Szessza, Daher fia — 
és valamennyi kisdobos pajtásom 
kedvéért meg kell emlékeznem egy 
úttörőről, aki kisdobos korában első- 
ként győzött, mint sakkozó, két éve, 
Szombathelyen. 

A neve Varga Klári, és jelenleg a 
polgárdi általános iskola hatodik osz- 
tályába jár. Két éve szerepeltek 
először a Téli Olimpia sakkozói közt 
kisdobosok. Nagy verseny volt ez, 
méltó arra, hogy feljegyezzük az utó- 
kor kisdobosainak! Kláriéknál az 
egész család sakkozik; anyu, apu 
nagyapa — csak nagymama nem. 
s Valakinek főzni is kell" — nevet 


Klárika, mert annyira belefeledkezik 
a család a játékba, hogy néha még az 
ebédidőről is elfeledkeznek. Mármint 
vasárnap, mert — akárcsak más csa- 
ládban — akkor vannak együtt 
mindnyájan. 

Megismerkedtünk még egy sak- 
kozó családdal. Kedves emberek, 
Kedves gyerekek... igen, úgy, 
ahogy mondom! Kedves ugyanis a 
családi nevük! Nyírábrányból jöttek, 
öten vannak testvérek. A legidősebb 
Erzsi, és a legkisebb Edit nem sakko- 
zik. Andrea nyolcadikos, Judit ötödi- 
kes, Gyuri pedig negyedikbe jár. 
Ők is a Nyírség színeiben indulnak. 
Judit tavaly Dunaújvárosban kisdo- 
bosként nyert sakkolimpiát! 

Most pedig sakkozók, figyelem! 
Elő a táblát, és játsszátok le a követ- 
kezőt! Schneider sakkmester, aki 
ugyancsak részt vett a kisdobosok 
sakkmérkőzésein, és figyelemmel kí- 
sérte játékukat, kérésünkre felje- 
gyezte, hogyan nyert Kedves Judit 
Müller Mariann pajtás ellen játszmát. 
Íme: B 

Hadállás : Világos: Ka2, Ves, Bat, Bas 

gyalog: az, ba, ca 
Sötét: Kys, Bcs, Bh4 Hrz 
gyalogok : az, bz, cz, gz, hz 


Judit következett lépésre. Felis- 
merte a kínálkozó helyzetet és le- 
hetőséget és 1. Veg; --, Kes: 2. Bas 
matt! 

No, Szessza ugyancsak csodálko- 
zott, hogy ilyen tudományosan mű- 
velik az időtöltésnek kitalált, feje- 
delmet szórakoztató játékát! Minden- 
esetre egy valamit megtanultam ott 
Oroszlányban, képzelt Szessza és 
valódi kisdobosok, úttörők között. 
Mégpedig azt, hogy a sakk kitűnő 
észtorna, jó időtöltés, akár télen, 
akár nyáron játsszák is! Érdemes 
megtanulni, tehát sakkozni! Már csak 
azért is, mert ezzel is mekkora be- 
csületet szerezhetünk a kisdobos 
névnek! 

Lapzárta után érkezett a hír, hogy 
Oroszlányban felsorakoztak a dísz- 
dobogóra: a lányok közül a negyedi- 
kes Udvari Márta a Veszprém megyei 
Padragkútról, a fiúk közül Kántor 
Sándor a debreceni tanítóképző gya- 
korló általános iskolájának negyedi- 
kese. Gratulálunk nekik! Vajon meg- 
vernék-e Szesszát, a sakkjáték fel- 
találóját? 


JOÓ KATALIN 
GAÁL ÉVA rajza 


ANTONI ROZÁLIA 
tréfája 


Akár hiszitek, akár nem — itt a 
tavasz! Azt mondjátok, hogy aligha, 
mert fúj a szél és hideg van? No, mi- 
előtt elkapna a jóslás vágya, inkább 
jótanácsot adok: a hosszú, hideg tél 
után ki a szabadba! Legyetek minél 
többet a friss levegőn! Éppen ezért 
én is olyan játékot küldök, amelyet 
odakint játszhattok. Illetve nem is én 
küldöm, hanem Csinger Judit negye- 
dikes kisdobos (Jászalsószentgyörgy, 
Fő út 115/a). Játékának neve: 


feketék - Pehének 


,Mi ezt a játékot az egész osztály 
részvételével szoktuk játszani. A fiúk 
a fehérek, a lányok a feketék, vagy 
fordítva. Van egy játékvezető. Húz 


FEHÉREIK 
3 
UTÉKVEZETŐ 


í 


— 8 méter" Áh 


IZ 


sZÓ paj lás 


egy 10—15 méter hosszú vonalat. 
Tőle jobbra és balra 8 méterre egy 
másikat. A rajzon látható módon a 
középső vonal mentén felállnak a 
gyerekek. Tehát mondjuk a középső 
vonaltól balra a fehérek, jobbra a 
feketék. Ha a játékvezető elkiáltja 
magát: fehérek, akkor a fehérek a 
fogók. Akit megfognak, az kiesik, de 
aki a 8 méteres vonalon túljut, azt 
nem lehet megfogni, mert az a xházc. 
Az a csapat a vesztes, amelyiknek 
több játékosát fogták meg." 

Judit leírásához annyit teszek hoz- 
zá, hogy ha nincs elég fiú, akkor lány 
is beállhat közéjük, de akkor legyen 
közös jelük, pl. sapka vagy sál, min- 
denkin. És nagyon tetszett Judit ma- 
gyarázó rajza is, amelynek alapján 
rajzolónk elkészítette az itt látható 
rajzot. 


izsdésálbi 
a zásztajáhosz 


A pajtások csoportokat alkotnak. 
A csoport egy tagja kezében zászlót 


tartson. A zászlótartó köré a pajtá- 
sok kézfogással, körben helyezked- 
nek el. A zászlók különféle színűek 
legyenek. Jelre a zászlósok maradja- 
nak a helyükön, a többiek gyors és 
irányváltoztató futással egymást ker- 
gessék. A fél percig tartó futkározás 
megszüntetését kettős sípjel jelezze. 
Ekkor a pajtások álljanak meg. For- 
duljanak a játékvezető felé. Guggol- 
janak le, és fejüket előrehajtva, sze- 
müket tenyerükkel takarják el. Ekkor 
a zászlókat tartó pajtások — külön 
felszólítás nélkül — gyorsan cserél- 
jenek helyet. A helycsere megtör- 
ténte után a játékvezető azt kiáltja: 
Mindenki a zászlajához! Erre minden 
pajtás keresse meg a saját zászlaját, és 
a zászló körül kézfogással alkossanak 
kört. Az a csoport a győztes, amelyik 
hamarabb áll mozdulatlan kézfogás- 
sal körben. Szabály: leselkedni nem 
szabad. Aki leselkedik, hibapontot 
kap, csapata pedig nem lehet győz- 


tes. 
Játszópajtás 


HAUSVVIRTH MAGDA rajza 


Mint látjátok, a vitaminos, koz- 
metikai és háztartási készítmények 
kiürült dobozai még mindig tartanak 
meglepetéseket és újdonságokat szá- 
motokra: néhány patentkapocs fel- 
használásával mozgatható lábakkal, 
karokkal, nyakkal ellátott emberi 
és állati figurák készülhetnek belő- 
lük! 

A tél és koratavasz vitaminhiányos 
időszakában sokatok által elhasznált 
, Polyvitaplex" külső doboza nagyon 
rövid idő alatt daliás struccmadárrá 
alakítható át, ha felnyitott fedeleiből 
néhány ollóvágással szárnyakat és fel- 
felé kanyarított farkat alakíttok. 
Felső részén körömollóval borsónyi 
lyukat vágtok, s a lyukba a rajz sze- 
rint kivágott és csővé sodort nyakat 
dugtok, amelyen a fej és csőr is rajta 
van. Majd két erős, kb 8 cm hosszú 
lábat is vágtok kartonból, amelyeket 
egy-egy patentkapocs párral mozgat- 
hatóan a dobozka oldalához kapcsol- 
tok. A patentkapcsok részére előző- 
leg feltétlenül kis lyukacskákat kell 
vágnotok körömolló segítségével a 


megfelelő pontokon, amelyeket gon- 
dos próbálgatással előzetesen már ki- 
jelöltetek. A két egymásba kattintott 
patentkapocs-rész így biztosan, de 
mozgathatóan fogja össze a lábat 
a törzzsel. A strucc így nemcsak 
büszke, egyenes tartásban állhat, ha- 
nem kissé előredöntve, s fejét, nya- 
kát elcsavarva , kíváncsian" is bámul- 
hat valamit. De erősen előrehajlítva, 


a földről is eszegethet valamit, vagy 
— mint állítólag szokta — fejét a 
homokba dughatja valami közeledő 
veszély láttán. 

Második rajzunk hasonló módszer- 
rel készített, de már kissé több mun- 
kát kívánó, szarvast ábrázol. Mi mo- 
dellünkhöz habfürdős tubus dobozát 
használtuk, de bármilyen négyzetes 
oszlop alakú doboz megfelel e célra. 
A lábak elkészítésében semmi új 
nincs, csak a testhez arányosra ve- 
gyétek őket. A mozgatható nyakat 
azonban jobban meg kell néznetek: 
két patentkapocs tartja kétoldalt, s 
a tarkórésznél eléggé ki kell vágno- 
tok, hogy a mozgatást ne akadályozza 
semmi. A nyakrésszel egy darabból 
van a fej is. Az agancs azonban külön 
kivágott és felragasztott részből áll, 
rajzát piros vonal mutatja. A legalsó 
agancs-ágat, az úgynevezett szem- 
ágat görbítsétek úgy, hogy előre 
nézzen, mert az igazi szarvasnál is 
így van ez. Ha a fej-nyak nem kerül ki 
abból a dobozból, amelyből a testet 
vágtátok, másikból legyen! 

Ennyi előtanulmány után már gye- 
rekjáték lesz másféle állatokat : zsirá- 
fot, elefántot, vagy rókát, zebrát, 
krokodilt, s ezekből állatkertet ké- 
szítenetek. 

FERKAI LÓRÁNT 


Kérdezd 


Mai "— naptárunk kalandos 
múltra tekinthet vissza. A nyo- 
mok a római korba vezetnek, 
ahol a hagyományok szerint 
eredetileg tíz hónapos naptárt 
használtak. Ez afféle , paraszt- 
kalendárium" lehetett, amely- 
nek hónapjai a mezőgazdasági 
munkák egyes szakaszait tük- 
rözték, így teljesen függetlenek 
voltak a Nap és a Hold járásá- 
tól. Később ezt a tapasztalato- 
kon alapuló naptárt a holdnap- 
tár váltotta fel, s a holdsarló 
első megjelenéséhez igazították 
a hónapok kezdetét. Csakhogy 
ehhez még két , pót-hónapra" 
volt szükség az évben, ezért a 
római hagyomány szerint a le- 
gendás Numa király mai idő- 
számításunk kezdete előtt kb. 
négyszázötven évvel a Januarius 
és a Februarius hónapokat ik- 
tatta a meglevő tíz hónap elé. 
Így alakultak ki a római naptár 
hónapjai : ianuarius, februarius, 
martius, aprilis, maius, junius, 
guintilis,  sextilis, september, 
october, november, december. 

Legalább ennyit kell tud- 
nunk elöljáróban, hogy meg- 
érthessük a hónapok elnevezé- 
seit, s most vegyük sorba a 
hónapokat! 


JANUÁR: Janus római istenről 
kapta nevét, aki kettős arcával 

egyszerre néz előre és hátra, 
mintha egyidejűleg látná a múl- 
tat és a jövőt. Jelképes értelem- 
ben nyilván azt gondolták, hogy 
az elmúlt évre és a kezdődő új 
évre tekint egyszerre. 


FEBRUÁR: Februa a tisztulás 
szertartásos ünnepe volt a ró- 
maiaknál, a kutatók szerint 
valószínűleg innen származik a 
hónap elnevezése. 


MÁRCIUS: Mars római had- 
isten nevét őrzi, aki a római 
hatalom legfőbb védelmezője 
volt. A birodalom kialakulása 
előtt még ,szelídebb" isten 
volt, csupán a termés, a szántó- 
föld és a tavasz istenét tisztel- 
ték benne, így valószínűleg eb- 
ben a korban nevezték el róla a 
tavasz első hónapját. 


ÁPRILIS: ez az elnevezés a latin 
,kinyit" szóból származik, de 
ma már nehéz eldönteni, milyen 
ünnepek vagy mezőgazdasági 
munkák , nyitányára" gondol- 
tak a rómaiak. 

MÁJUS: Maia ősi latin istennő, 
a föld termésének oltalmazója. 
A május hónapot róla nevezték 
el, a görög istenalakoknak a 
latin istenekkel való azonositá- 
sa korában. Mercuriusnak az 
anyja. 

JÚNIUS: Juno római istennő, 


Kiről vagy miről nevezték el az 
év egyes hónapjait? — kérdezi 
Krammer Zsuzsa bajai olvasónk. 


a legfőbb isten, Jupiter felesége 
volt, házasságukból született 
Mars isten. Juno egyben a hold, 
az ég istenasszonya. Később 
Róma védasszonya. Valószínű- 
leg így került a naptárba. 


JÚLIUS: Julius Ceasar születési 
hónapja. Időszámításunk kez- 
dete előtt 44-ben Marcus Anto- 
nius javaslatára változtatták 
meg a tízhónapos naptár sze- 
rinti ötödik (guintilis) hónap 
elnevezését. 

AUGUSZTUS: Augustus római 
császár ebben a hónapban kapta 
első előkelő tisztségét, így ra- 
jongói időszámításunk kezdete 
előtt 8-ban szenátusi határozat- 
tal az ő nevéről keresztelték el 
a régi , sextilis" hónapot, amely 
a tízhónapos naptárban a , hato- 
dik" hónap sorszámára utalt. 


SZEPTEMBER: több császár 
már nem volt méltó arra, hogy 
örök dicsőséghez jusson a nap- 
tár révén, ezért a hátralevő hó- 
napok megőrizték a hajdani tíz- 
hónapos év latinszámneveinek 
sorrendjét. Septem — hét. 


OKTÓBER: Octo — nyolc. 
NOVEMBER: Novem — kilenc 
DECEMBER: Decem — tíz. 


Írta: GREGUSS FERENC 
Rajzolta: GÖRÖG JÚLIA 

Megfejtési határidő: március 20. 

A megfejtéseket küldjétek a KISDOBOS szerkesztő- 
sége címére: Budapest, 8. Postafiók 57. 

Minden hónapban találtok a rejtvényrovat jobb felső 
sarkában egy kis rajzot. Most egy piros-fehér-zöld csíkot. 
Szíveskedjetek ezt kivágni és megfejtésetekre ráragasz- 
tani. A megfejtést levelezőlapon küldjétek be. Nagyon 
ügyeljetek, mert csak akkor küldünk a hibátlan meg- 
fejtésekért képeslapot, ha a rajzocskát felragasztjátok és 
valamennyi rejtvényt megfejtitek. Pontos címeteket, 
hányadik osztályba jártok, írjátok a nevetek alá. Hiányos 
cím esetén nem tudunk képeslapot küldeni. Arra is ügye 
jetek, hogy megfelelő bélyeget ragasszatok küldemén; 
tekre, mert portós leveleket nem veszünk át a post: 

1. A , Labdarúgó" szó betűinek nyolcféle 
felhasználását, csoportosítását ábrázolja 
ez a nyolc kis rejtvény. (Egy-egy szóban 
csak négy és öt betű) 

2. A betűrejtvények megfejtéséhez a kulcs: 
a , szer" szócska. (A negyedik, üres kocka 
is rejtvény, de azt nem kötelező meg- 
fejtenetek. (Túl ravasz) 

5: Vízszintes: 1. Távbeszélőn beszélő. 10. 
Konfekcióüzletben vannak. 12. Rendfo- 
kozat jelölés. 14. Járogat. 15. Állatszelíi- 
dítő. 18. . . pirul. 19. A harcoló. (Az első 
betű kettős) 20. Van színház, amelyikben 
ilyenek játszanak. 23. Hó és jég kell hoz- 
zájuk. 24. Figurák. 

Függőleges : 1. Teletölt. 2. Kézbe vevé. 
3. Meghúzza magát. 4. Férfinév. 5. Bala- 
toni hal. 6. N.U.T. 7. Vágyik. 8. Fadobozt. 
9. Előidéző, ékezethibával. 11. Fafajta, 
visszafelé (egy kockába kettős betű). 12. 
Rokonféle, visszafelé. 13. Házi szárnyas. 
16. Edény. 17. Ó.B.A. 
21. A 9. függőleges 
eleje. 22. Ugyanaz 
visszafelé. 

Beküldendő az egyes 
és a huszonhármas 
vízszintes. 


k 

A februári rejtvények helyes megfejtése: 


Keresztrejtvény: Vízsz. és függ. 1: doboló, daloló. Ellen- 
tétes tulajdonságok : súlyzó—lepke: nehéz—könnyű, re- 
pülőgép—csiga: gyors—lassú, fagylalt—forró kávé: hideg— 
meleg, görbe kard—vonalzó: görbe—egyenes, felhő- 
karcoló—kunyhó: magaszalacsony. A képrejtvényben 
szereplő öt állat neve: őz, hörcsög, hangya, borz, oroszlán. 

TAVASZI LAKÓCSERE 


